CELEX: 32016R1443
Language: sl
Date: 2016-06-29 00:00:00
Title: Delegirana uredba Komisije (EU) 2016/1443 z dne 29. junija 2016 o spremembi Uredbe (ES) št. 273/2004 Evropskega parlamenta in Sveta ter Uredbe Sveta (ES) št. 111/2005 zaradi vključitve nekaterih predhodnih sestavin za prepovedane droge na seznam (Besedilo velja za EGP)

1.9.2016   
            
            
               SL
            
            
               Uradni list Evropske unije
            
            
               L 235/6
            
         DELEGIRANA UREDBA KOMISIJE (EU) 2016/1443
   z dne 29. junija 2016
   o spremembi Uredbe (ES) št. 273/2004 Evropskega parlamenta in Sveta ter Uredbe Sveta (ES) št. 111/2005 zaradi vključitve nekaterih predhodnih sestavin za prepovedane droge na seznam
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 273/2004 Evropskega parlamenta in Sveta z dne 11. februarja 2004 o predhodnih sestavinah pri prepovedanih drogah (1) in zlasti člena 15 Uredbe,
   ob upoštevanju Uredbe Sveta (ES) št. 111/2005 z dne 22. decembra 2004 o določitvi pravil za nadzor trgovine s predhodnimi sestavinami za prepovedane droge med Skupnostjo in tretjimi državami (2) ter zlasti člena 30a Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 273/2004 in Priloga k Uredbi (ES) št. 111/2005 vsebujeta seznam snovi, za katere se uporabljajo številni usklajeni ukrepi nadzora in spremljanja iz navedenih uredb.
            
         
               (2)
            
            
               Snovi s seznama v Prilogi I k Uredbi (ES) št. 273/2004 in Prilogi k Uredbi (ES) št. 111/2005 so razdeljene v skupine, za katere se uporabljajo različni ukrepi, da se doseže ravnovesje med ravnjo tveganja, ki ga povzroča vsaka snov, in obremenitvijo zakonite trgovine.
            
         
               (3)
            
            
               Najstrožji ukrepi nadzora in spremljanja se uporabljajo za snovi iz skupine 1. Izvajalci in uporabniki morajo za posest navedenih snovi in vsak posel z njimi imeti dovoljenje.
            
         
               (4)
            
            
               Kloroefedrin in kloropsevdoefedrin se lahko z visokim izkoristkom neposredno predelata v metamfetamin. Države članice so dokazale, da sta kloroefedrin in kloropsevdoefedrin od leta 2013 v Uniji večkrat bila uporabljena kot predhodni sestavini za prepovedane droge za nezakonito proizvodnjo metamfetamina (znanega tudi kot kristalni met). O več primerih uporabe navedenih snovi za proizvodnjo metamfetamina se je poročalo tudi izven Unije.
            
         
               (5)
            
            
               Trgovanje s kloroefedrinom in kloropsevdoefedrinom ter njuno posedovanje trenutno nista zakonsko omejena, nadzor pa je omejen samo na prostovoljne zaveze izvajalcev v Uniji, da spremljajo trgovino in poročajo o sumljivih poslih s takšnimi snovmi.
            
         
               (6)
            
            
               Med posvetovanji z državami članicami in predstavniki kemične industrije ni bilo opredeljenih pomembnih zakonitih uporab kloroefedrina in kloropsevdoefedrina. V letih 2013 in 2014 so pristojni organi držav članic zasegli več kot 3 tone navedenih snovi in preprečili njuno uporabo v nezakoniti proizvodnji metamfetamina.
            
         
               (7)
            
            
               Zaradi visokega tveganja preusmerjanja kloroefedrina in kloropsevdoefedrina ter ob upoštevanju, da njun vnos na seznam ne bo imel pomembnega vpliva na zakonito trgovino, bi bilo treba navedeni snovi vnesti v skupino 1 v Prilogi I k Uredbi (ES) št. 273/2004 in Prilogi k Uredbi (ES) št. 111/2005.
            
         
               (8)
            
            
               Uredbo (ES) št. 273/2004 in Uredbo (ES) št. 111/2005 bi bilo zato treba ustrezno spremeniti.
            
         
               (9)
            
            
               Uredba (ES) št. 273/2004 in Uredba (ES) št. 111/2005 skupaj izvajata nekatere določbe Konvencije Združenih narodov zoper nezakonit promet mamil in psihotropnih snovi z dne 19. decembra 1988 (3). Zaradi tesne stvarne povezave med navedenima uredbama je upravičeno sprejeti spremembe z enotnim delegiranim aktom –
            
         SPREJELA NASLEDNJO UREDBO:
   Člen 1
   Sprememba Uredbe (ES) št. 273/2004
   V Prilogi I k Uredbi (ES) št. 273/2004 se dodajo naslednje vrstice v tabeli za snovi s seznama v skupini 1:
   
      
                  „(1R,2S)-(-)-kloroefedrin
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-kloroefedrin
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-kloropsevdoefedrin
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(-)-kloropsevdoefedrin
               
               
                   
               
               
                  2939 99 00 
               
               
                  771434-80-1“
               
            
   Člen 2
   Sprememba Uredbe (ES) št. 111/2005
   V Prilogi k Uredbi (ES) št. 111/2005 se dodajo naslednje vrstice v tabeli za snovi s seznama v skupini 1:
   
      
                  „(1R,2S)-(-)-kloroefedrin
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-kloroefedrin
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-kloropsevdoefedrin
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(-)-kloropsevdoefedrin
               
               
                   
               
               
                  2939 99 00 
               
               
                  771434-80-1“
               
            
   Člen 3
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. junija 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 47, 18.2.2004, str. 1.
   
      (2)  UL L 22, 26.1.2005, str. 1.
   
      (3)  UL L 326, 24.11.1990, str. 56.